Д О Г О В О Р
№343/11.12.2017г.
ЗА ДОСТАВКА  НА ПИТЕЙНА ВОДА, 

ОТВЕЖДАНЕ И ПРЕЧИСТВАНЕ НА ОТПАДЪЧНИ ВОДИ   


Днес, 11.12.2017 г., в гр. Силистра между:

1. „МБАЛ-Силистра” АД, с адрес: гр. Силистра, ул. “П.Мутафчиев” № 80, тел. : 086 / 818 446, факс : 086 / 823 917,  БУЛСТАТ - 118501906,  представлявано от Д-р Даниела Костадинова – изпълнителен директор, в качеството си на потребител, наричан в договора ВЪЗЛОЖИТЕЛ и

2. „Водоснабдяване и канализация ” ООД гр. Силистра, с адрес на управление гр. Силистра, ул. „Баба Тонка” № 19, ЕИК 828050351, представлявано от инж. Васил Ников Боранов - Управител, наричан в договора ИЗПЪЛНИТЕЛ, на основание Наредба № 4 от 14.09.2004 г. на МРРБ във връзка с чл. 65 ал. 2 от ППЗОП и чл. 79 ал. 1 т.3 б. „в” от ЗОП и Решение № 16/07.11.2017г. на Изпълнителният директор на „МБАЛ – Силистра“ АД, за откриване на процедура за възлагане на обществена поръчка чрез договаряне без предварително обявление с предмет: „Предоставяне на В и К услуги за нуждите на „МБАЛ – Силистра“ АД ” се сключи настоящият договор, с който страните се споразумяха за следното:
I. ПРЕДМЕТ НА ДОГОВОРА

         Чл.1 (1) ИЗПЪЛНИТЕЛЯТ се задължава да достави на ВЪЗЛОЖИТЕЛЯ, в това число и на прилежащите към него обекти по водопроводната мрежа питейна вода за питейно-битови и производствени нужди и да отвежда и пречиства отпадъчните му води срещу заплащане.

(2) ИЗПЪЛНИТЕЛЯТ се задължава да извърши услугите водоснабдяване, отвеждане и пречистване на отпадъчните води съгласно настоящия договор и приложенията към него, срещу заплащане.

(3) Ако в течение на годината бъдат въведени нормативи (лимити) или режим на водоползване на населеното място, договорът се изпълнява съобразно нормативите (лимитите) или режимната програма, като ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за решението на съответния компетентен орган в срок от 12часа преди въвеждането им.

(4) При изпълнение на договора ИЗПЪЛНИТЕЛЯТ следва да измерва ежемесечно количествата изразходени, отведени и пречистени отпадъчни води по показанията на водомерите, монтирани на всяко водопроводно отклонение, в т.ч. и на собствените водоизточници, съответно пломбирани, достъпни за отчитане и защитени от повреди и замръзване.

II. ИЗМЕРВАНЕ РАЗХОДА НА ВОДА, КОЛИЧЕСТВОТО И ЗАМЪРСЕНОСТТА НА ОТВЕДЕНИТЕ ОТПАДЪЧНИ И ПРЕЧИСТЕНИ ВОДИ

  Чл.2 (1) Измерването на количествата изразходени, отведени и/или пречистени отпадъчни води става задължително по показанията на водомерите, монтирани на всяко водопроводно отклонение, в т.ч. и на собствените водоизточници, съответно пломбирани, достъпни за отчитане и защитени от повреди и замръзване.

(2) В случай на повреда ВЪЗЛОЖИТЕЛЯТ уведомява, а ИЗПЪЛНИТЕЛЯ монтира резервен водомер на мястото на основния за сметка на собственика на водомера.
(3) Демонтирането на водомерите се извършва от ИЗПЪЛНИТЕЛЯ в срок от 3 (три) работни дни от писменото уведомяване за това, в присъствие на ВЪЗЛОЖИТЕЛЯ (или упълномощено от него лице), като за целта се съставя двустранен протокол.
(4) ИЗПЪЛНИТЕЛЯТ пломбира холендерите на водомерите.
    Чл.3 (1) Отчитането на водомерите става ежемесечно от служител (инкасатор) на ИЗПЪЛНИТЕЛЯ в присъствието на ВЪЗЛОЖИТЕЛЯ или негов представител.

(2) Отчетените количества представителят на ВЪЗЛОЖИТЕЛЯ потвърждава с подписа си в карнета на ИЗПЪЛНИТЕЛЯ.

Чл.4 (1) ВЪЗЛОЖИТЕЛЯТ своевременно уведомява писмено ИЗПЪЛНИТЕЛЯ за видими неизправности и нарушения в работата на водомерите, както и за скъсване или нарушаване целостта на пломбите.

(2) При повреждане на водомерите, количеството изразходвана вода за периода на ремонта и предхождащия го период се приема пропорционално на средния разход за предхождащия отчетен период.

Чл.5 (1) Количеството на отведените отпадъчни и/или пречистени води се определя на база консумираната вода, включително от собствени или други водоизточници, установени с измервателни устройства, а при липса на измервателен уред - при условията на чл.4 от този договор.
(2)
Количеството на пречистените води се приема равно на количеството отведени отпадъчни води.
(3)
При наличие на повече от едно канализационно отклонение, отвеждащо отпадъчните води на ВЪЗЛОЖИТЕЛЯ, стойността на показателите се определя като средно претеглени стойности, в случай че не може да се измерват поотделно протичащите количества отпадъчни води.

Чл.6 (1) ВЪЗЛОЖИТЕЛЯТ е длъжен да осигури подходящи места и безопасни условия за измерване дебита на отпадъчните води и за вземане на водни проби от тях за установяване спазването на нормите и условията, определени с договора и съгласно чл.7, ал.6 от Наредба № 7 от 14.11.2000г. за условията и реда за заустване на производствени отпадъчни води в канализационните системи на населените места.

(2) Степента на замърсеност се установява от ИЗПЪЛНИТЕЛЯ чрез отбиране и анализиране на проби.  
Чл.7 (1) Вземането на проби от отпадъчните води се извършва от представител на ИЗПЪЛНИТЕЛЯ в присъствието на ВЪЗЛОЖИТЕЛЯ или упълномощен негов представител. При липса на упълномощен представител на ВЪЗЛОЖИТЕЛЯ, вземането на проби може да бъде извършено в присъствието на всеки друг работник или служител на потребителя, намиращ се на проверявания обект със задължение да уведоми ВЪЗЛОЖИТЕЛЯ или неговия упълномощен представител.
(2)
Броят и периодите на вземането на контролните проби се определят от ИЗПЪЛНИТЕЛЯ, като получените резултати от анализите се оформят в протокол от изпитване,   който   се   представя   на   ВЪЗЛОЖИТЕЛЯ заедно с издадената фактура. ВЪЗЛОЖИТЕЛЯ има право да представи за анализ на друга акредитирана лаборатория успоредна проба, взета съвместно с представител на ИЗПЪЛНИТЕЛЯ.

(3)
Когато ВЪЗЛОЖИТЕЛЯТ, съответно упълномощен негов представител, работникът или служителят му, откаже да присъства или да подпише протокола, удостоверяващ вземането на проби, ИЗПЪЛНИТЕЛЯТ изготвя констативен протокол в присъствието на един свидетел, който може да бъде и служител на ИЗПЪЛНИТЕЛЯ.

(4) При залпови замърсявания в следствие на аварийни ситуации или ремонти, водещи до промяна в качествата на изпусканите отпадъчни води, ВЪЗЛОЖИТЕЛЯТ е длъжен незабавно да уведоми ИЗПЪЛНИТЕЛЯ за периода, през който отпадъчните води са с променен състав. При преустановяване или намаляване на замърсяването, ВЪЗЛОЖИТЕЛЯТ може да предяви писмено искане за извършване на нови анализи.
(5) За залпови замърсявания се считат тези замърсявания, които имат еднократен характер със стойности на замърсителите в отпадъчните води превишаващи 100% от показателите посочени в Приложение №1-Норми за допустима степен на замърсяване, неразделна част от настоящия договор.
ІІІ. ЦЕНИ И НАЧИН НА ПЛАЩАНЕ

Чл.8 (1) ВЪЗЛОЖИТЕЛЯТ заплаща доставената питейна вода, отведените от канализационната система отпадъчни и пречистени води по утвърдени от КЕВР цени с Решение №БП-Ц-7 от 09.06.2017 г.
 (2) При изпускане в канализационната мрежа на води със замърсеност над посочените показатели в Приложение № 1, което е неразделна част от договора, ВЪЗЛОЖИТЕЛЯТ заплаща цена на услугата пречистване на отпадъчни води съобразно степента на тяхната замърсеност.

            (3) Прогнозна стойност на договора за 4 години 400 000 лева без ДДС; с ДДС 480 000 лева.

Чл.9 (1) ВЪЗЛОЖИТЕЛЯТ е длъжен да заплаща дължимата сума периодично, в 30 дневен срок от издаване на известието и фактурата.

(2) ИЗПЪЛНИТЕЛЯТ издава еднократно за отчетния период известие и фактура на всеки отделен платец, които включват потреблението от всички абонатни номера на платеца. 
(3) ИЗПЪЛНИТЕЛЯТ изпраща на ВЪЗЛОЖИТЕЛЯ по електронен път  на следния имейл адрес: mbalss@abv.bg известието, съдържащо данни за генерирани фактури в края на всеки месец.
(4) След извършване на плащането, ИЗПЪЛНИТЕЛЯТ предоставя на ВЪЗЛОЖИТЕЛЯ фактура-оригинал.
(5) За обекти със сезонна експлоатация, ВЪЗЛОЖИТЕЛЯТ заплаща, авансово при откриване на обекта 90% от дължимата сума изчислена на база ползвана вода и отведени и пречистени отпадъчни води съобразно отчета за месец юли от предходната година, като ИЗПЪЛНИТЕЛЯТ издава фактура за авансово плащане.
           (6)  Изравняването и издаването на фактура за последния месец от сезона се извършва на база на реалната консумация, като се издава кредитно известие за авансовото плащане и оригинална фактура за дължимата сума.
(7)
При неплащане на дължимата сума в срока, упоменат в чл.9, ал.1, т.е. в срока на отложено плащане, ВЪЗЛОЖИТЕЛЯТ дължи законната лихва от деня на забавата.

            Чл.10 За промяна на утвърдените цени по чл.8 от този договор, ИЗПЪЛНИТЕЛЯТ уведомява ВЪЗЛОЖИТЕЛЯ чрез публикуването на новите цени в един местен и един централен ежедневник.

Чл.11 ВЪЗЛОЖИТЕЛЯТ заплаща доставената питейна вода и отведените от канализационната система отпадъчни и пречистени води и в случаите, когато е предоставил собствени обекти за стопанисване, ползване или под наем на други физически или юридически лица.

IV. УСЛОВИЯ ЗА ПОЛЗВАНЕ НА ПИТЕЙНА ВОДА, ОТВЕЖДАНЕ И ПРЕЧИСТВАНЕ НА ОТПАДЪЧНИТЕ ВОДИ

Чл.12 ВЪЗЛОЖИТЕЛЯТ ползва вода само от водопроводното отклонение.

Чл.13 ВЪЗЛОЖИТЕЛЯТ осигурява съдове (резервоари) за необходимото количество вода, обезпечаващо 48-часовата му потребност, ако производството му го изисква.

Чл.14 ИЗПЪЛНИТЕЛЯТ не носи имуществена отговорност при прекъсване или други смущения във водоснабдяването, ако ВЪЗЛОЖИТЕЛЯ не е изпълнил задълженията си по предходния член.

Чл.15 ИЗПЪЛНИТЕЛЯТ, след предварително уведомяване, може да спира или намалява подаването и отвеждането на вода, без да носи отговорност за това, в следните случаи:
1. При недопустимо техническо и санитарно състояние на сградните и площадковите водопроводни и канализационни инсталации и мрежи и при неизпълнение от страна на ВЪЗЛОЖИТЕЛЯ на дадените му предписания от ИЗПЪЛНИТЕЛЯ или други органи за отстраняване на недостатъците при използването им. Разходите по прекъсване и  възстановяване  на водопроводните  или  канализационните отклонения са за сметка на ВЪЗЛОЖИТЕЛЯ;
2. При установяване на умишлена повреда на водопроводните и канализационни инсталации и мрежи;
3. При свързване на нови абонати;
4. При повторно недопускане на упълномощени длъжностни лица за преглед на съответните водопроводни и канализационни инсталации, мрежи и съоръжения за контрол и отчитане на показанията на водомерите, проверка на състоянието на пломбите и изпълнение на други видове дейности по предписание на органите, посочени в т.1;
5. При въвеждане на режим на водоснабдяване;
6. При незаконосъобразно присъединяване към водопроводните и канализационните системи;
7. При качества на отпадъчните води, неотговарящи на нормите, определени в Приложение № 1 от договора;
8. При не изплащане на дължимите суми в установените срокове (съгласно чл.9 от настоящия договор);
9. При неспазване от страна на ВЪЗЛОЖИТЕЛЯ на задълженията му, предвидени в чл.18, т.6 и чл.43, ал.1 от Наредба № 4 от 14.09.2004г. за условията и реда за присъединяване на потребителите  и  за  ползване на водоснабдителните и канализационните системи;
10. При писмено заявление от ВЪЗЛОЖИТЕЛЯ за прекратяване от него ползването на водопроводните и канализационните отклонения;
11. При провеждане на планови профилактични прегледи, ремонти, реконструкции и др. дейности по обслужването на водопроводите и канализациите с продължителност до 8 часа.  
Чл.16 ИЗПЪЛНИТЕЛЯТ спира подаването и отвеждането на вода напълно или частично без предварително уведомяване и без да носи отговорност в следните случаи:
1. Аварии по водопроводите, каналите и съоръженията;
2. Прекратяване на енергоснабдяването на помпените и пречиствателните станции;
3. Стихийни бедствия (наводнения, земетресения, свличане на земни пластове, силни бури, обилни снеговалежи, замърсявания  и  крупни производствени аварии), в резултат на които водопроводните и/или канализационните мрежи и съоръжения са престанали да функционират;
4. Необходимост от увеличаване на притока на вода към места на възникнали пожари.
Чл.17 Спирането или намаляването на водата продължава до отстраняване на причините, които са ги породили, а по чл.15 (без случаите, упоменати в чл.15, т.5 и т.11)-в тридневен срок след заплащането на разходите по спирането и пускането на водата.
V. ОТГОВОРНОСТИ

Чл.18 ВЪЗЛОЖИТЕЛЯТ  заплаща на ИЗПЪЛНИТЕЛЯ разходите по прекъсване и възстановяване на водоподаването и отвеждането, поради неплащане на дължимите суми в определения срок.

Чл. 19 Количествата питейна вода, респ. отговарящите им отведени отпадъчни води, включително и тези от собствен водоизточник, получени от незаконна връзка, се заплащат от ВЪЗЛОЖИТЕЛЯ в размер, изчислен на база проводимостта на тръбата при скорост 1.5 м/сек, при непрекъснато изтичане и максимална замърсеност на отпадъчните води за едногодишен период, освен ако не се докаже, че периодът е по-малък.

Чл.20 Ако ВЪЗЛОЖИТЕЛЯТ изпусне в канализационната мрежа отпадъчни води, неотговарящи на необходимите показатели и наруши чл. 5 от Наредба № 7 от 14.11.2000г. за условията и реда за заустване на производствени отпадъчни води в канализационните системи на населените места и с това причини нарушение в технологичния режим в канализационните мрежи и съоръжения, се задължава да заплати всички щети, причинени на ИЗПЪЛНИТЕЛЯ, включително и наложените санкции от контролните органи, както и да изпълни предписанията на изпълнителя.
VI. ПРЕКРАТЯВАНЕ НА ДОГОВОРА

Чл. 21. (1). Настоящият договор се прекратява при следните обстоятелства:

1. с изтичане на срока на договора по чл. 22;
2. в случай на настъпили съществени промени в обстоятелствата за изпълнение на договора по причини, за които страните не отговарят;

3. едностранно от страна на ВЪЗЛОЖИТЕЛЯ, с едномесечно писмено предизвестие. В този случай, ВЪЗЛОЖИТЕЛЯТ заплаща извършеното до този момент на ИЗПЪЛНИТЕЛЯ, след неговото приемане, без да дължи каквито и да било санкции и неустойки;


(2). Настоящият договор може да бъде прекратен при следните обстоятелства:

1. по взаимно съгласие на страните; 



2. при започване на процедура по ликвидация на ИЗПЪЛНИТЕЛЯ;


3. при откриване на производство по несъстоятелност на ИЗПЪЛНИТЕЛЯ;
VI. ЗАКЛЮЧИТЕЛНИ РАЗПОРЕДБИ
Чл.22 Срокът на действие на договора е 4 години, считано от 01.01.2018г. 

Чл.23 За неуредените в договора въпроси се прилагат разпоредбите на Общите условия за предоставяне на В и К услуги на потребителите от В и К оператор „Водоснабдяване и канализация” ООД – гр. Силистра, одобрени с решение № ОУ-09 от 11.08.2014г. – точка 40 на ДКЕВР, Закона за водите, подзаконови нормативни актове по експлоатация на водите, ЗЗД и други нормативни актове от законодателството на Република България.

Чл.24 ВЪЗЛОЖИТЕЛЯТ уведомява ИЗПЪЛНИТЕЛЯ незабавно писмено за настъпили промени в банковата му сметка, адреса, статута му, както и смяната в собствеността на негови обекти. В противен случай ИЗПЪЛНИТЕЛЯТ не носи отговорност за настъпили щети в тази връзка.

Чл.25 В срок 14 дни от датата на сключване на договора, ВЪЗЛОЖИТЕЛЯТ е длъжен да изпрати копие от него на Басейновата дирекция /РИОСВ/ на основание на чл.4, ал.5 от Наредба № 7 от 14.11.2000г. за условията и реда за заустване на производствени отпадъчни води в канализационните системи на населените места и чл.125, ал.2 от Закон за водите.
Чл. 26 Настоящият договор влиза в сила от 01.01.2018г.
Чл. 27 ИЗПЪЛНИТЕЛЯТ определя за свой представител и координатор по изпълнението на договора: Стелияна Тодорова Данкова- гл. счетоводител с адрес: гр. Силистра, ул. „Баба Тонка” № 19, служебен телефон: 086/820564, мобилен телефон: 0882884025, e-mail: n_ivanova_ss@abv.bg.
Чл. 28 Страните посочват следните данни, актуални към датата на сключване на договора.

	ЗА ВЪЗЛОЖИТЕЛЯ: 
„МБАЛ – Силистра” АД,                                              гр.Силистра, ул.„Петър Мутафчиев "№80
Тел; 086/ 818446 /факс:086/ 823 917
ЕИК по БУЛСТАТ:118501906;                    

 Банкова сметка:

Банка „ДСК” ЕАД гр. Силистра -Силистра

BIC:  STSABGSF
IBAN: BG34STSA93000000582642              

 
	ЗА ИЗПЪЛНИТЕЛЯ:                                 „Водоснабдяване и канализация"ООД                                             гр. Силистра, ул. "Баба Тонка” № 19;

Тел.086/820-559/факс:086/820-558;

ЕИК по БУЛСТАТ: 828050351                      ИН по ЗДДС: ВG 828050351;           
Банкова сметка:                    
Банка SG „ Експресбанк» АД-Силистра                   
BIC: ТТВB ВG22                                          IBAN: ВG04 ТТВВ 9400 1505 0159 39


Неразделна част от настоящия договор са:

Приложение № 1 - Норми за допустима степен на замърсяване.

Приложение № 2 - Списък на обектите.
           Договорът се състави, подписа и подпечата в два еднообразни екземпляра – по един за всяка от страните.

ВЪЗЛОЖИТЕЛ:…………………


 ИЗПЪЛНИТЕЛ:……………………..
/ Д-Р ДАНИЕЛА ДИМИТРОВА КОСТАДИНОВА   
        / ИНЖ. ВАСИЛ НИКОВ БОРАНОВ –

      ИЗПЪЛНИТЕЛЕН ДИРЕКТОР/                                                       УПРАВИТЕЛ/
ПРИЛОЖЕНИЕ № 1 
                                                             Към 

Договор №343/11.12.2017г.
НОРМИ

за допустима степен на замърсяване на отпадъчните води, постъпващи в канализационната мрежа и районна пречиствателна станция за отпадъчни води Силистра 

	№ по ред
	                      Показатели
	       Единица мярка
	        Допустима     концентрация

	1
	2
	3
	4

	1
	Температура
	С 0
	40

	2
	Активна реакция /рН/
	mg/dm3
	6,5÷9

	3
	Неразтворени вещества
	mg/dm3
	200

	4
	Сулфатни йони
	mg/dm3
	400

	5
	Азот амониев
	mg/dm3
	35

	6
	Фосфати /като Р/
	mg/dm3
	15

	7
	Сулфиди /като S/
	mg/dm3
	1,5

	8
	БПК 5
	mg/dm3
	200

	9
	ХПК /бихроматна/
	mg/dm3
	400

	10
	Нефтопродукти
	mg/dm3
	15

	11
	Екстрахируеми вещества
	mg/dm3
	120

	12
	Анионактивни детергенти
	mg/dm3
	15

	13
	Феноли /летливи/
	mg/dm3
	10

	14
	Желязо /общо/
	mg/dm3
	10

	15
	Живак
	mg/dm3
	0,05

	16
	Кадмий
	mg/dm3
	0, 5

	17
	Олово
	mg/dm3
	2

	18
	Арсен
	mg/dm3
	0,5

	19
	Мед
	mg/dm3
	2

	20
	Хром /шествалентен/
	mg/dm3
	0,5

	21
	Хром /тривалентен/
	mg/dm3
	2,5

	22
	Никел
	mg/dm3
	2

	23
	Цианиди /свободни/
	mg/dm3
	1

	24
	Цианиди /общо/
	mg/dm3
	1,5

	25
	Цинк
	mg/dm3
	5


ВЪЗЛОЖИТЕЛ:…………………


 ИЗПЪЛНИТЕЛ:……………………..
/ Д-Р ДАНИЕЛА ДИМИТРОВА КОСТАДИНОВА   
        / ИНЖ. ВАСИЛ НИКОВ БОРАНОВ –

      ИЗПЪЛНИТЕЛЕН ДИРЕКТОР/                                                       УПРАВИТЕЛ/

ПРИЛОЖЕНИЕ № 2

                                                                        Към          

Договор №343/11.12.2017г.
Списък на обектите на МБАЛ - Силистра, присъединени към водопроводната и канализационна система на  гр.Силистра 
	№
	Местоположение, адрес
	Наименование /Предназначение на обекта/


	Клиентски №
	Водомер №
	Партида №
	Канал/ да; не/

	1
	гр. Силистра, ул.“Петър Мутафчиев“ № 80
	Хемодиализа
	80
	9927894
	640/1
	да

	2
	гр. Силистра, ул.“Петър Мутафчиев“ № 80
	До Урология
	80
	20286889
	640/2
	да

	3
	гр. Силистра, ул.“Петър Мутафчиев“ № 80
	Парно над АГ
	80
	95216
	640/3
	да

	4
	гр. Силистра, ул.“М.Дринов“
	Детско отделение
	80
	0
	622/5
	да

	5
	гр. Силистра, ул.“М.Дринов“
	Детско инфекциозно отделение
	80
	0
	622/6
	да


ВЪЗЛОЖИТЕЛ:…………………


 ИЗПЪЛНИТЕЛ:……………………..
/ Д-Р ДАНИЕЛА ДИМИТРОВА КОСТАДИНОВА   
        / ИНЖ. ВАСИЛ НИКОВ БОРАНОВ –

      ИЗПЪЛНИТЕЛЕН ДИРЕКТОР/                                                       УПРАВИТЕЛ/

3

